**הקונצרט הקרוב של תזמורת הבארוק ירושלים**

**המנדולינה של קפטן קורלי**

**יצירות מהבארוק האיטלקי לתזמורת ולדואו מנדולינות**

**19-20.5 בירושלים ובתל אביב**

בקונצרט הקרוב תארח תזמורת הבארוק ירושלים את צמד המנדולינות "16 מיתרים" - יקי ראובן ומארי כרמן-סימון שיופיעו כסולנים בתכנית איטלקית אביבית ובה קונצ'רטי גרוסי מאת קורלי, לה פוליה מאת ג'מיניאני, קונצ'רטו לשתי מנדולינות מאת ויואלדי ומאת באך (עיבוד לקונצ'רטו לשני כינורות) ואף טריו סונטה לשתי מנדולינות וקונטינואו מאת אריגוני. על התכנית ינצח דוד שמר.

מקור ההשראה לתכנית הקונצרט - ספרו הנפלא של הסופר הבריטי לואי דה ברנייר, "המנדולינה של קפטן קורלי", שיצא לאור  ב – 1994, והפנה את אור הזרקורים הן אל המנדולינה והן אל קורלי.  המלחין לארקאנג'לו קורלי, מהחשובים והמשפיעים שבמלחיני הבארוק אמנם לא מופיע בספר אולם הגיבור הראשי, אנטוניו קורלי, קצין בצבא איטלקי בתקופת מלחמת העולם השנייה הוא צאצא רחוק של המלחין וללא ספק אהבתו למוסיקה (וסלידתו משרותו הצבאי שנכפה עליו) היא בין המאפיינים המשמעותיים בעיצוב דמותו. המנדולינה, שזכתה לפופולאריות במידה רבה בזכות הספר, תקבל את הבמה המרכזית בקונצרט בו נבצע מבחר קונצ'רטי לדואו מנדולינות וכן את הקונצ'רטו הכפול מאת באך בעיבוד לדואו מנדולינות.

יום א', 19.5.2019 בשעה 20:00 - ימקא הבינלאומית ירושלים (הרצאת קדם קונצרט בשעה 19:15 בחדר הכנסים של ימקא)

כרטיסים <https://tinyurl.com/yxcjz96h>:

יום ב', 20.5.2019 בשעה 20:00 - אולם צוקר, היכל התרבות תל אביב (הרצאת קדם קונצרט בשעה 19:15 באולם)

כרטיסים:  <https://tinyurl.com/y33q279v>

ניתן לרכוש כרטיסים גם בטלפון: \*6119

**תכנית הקונצרט:  
ארקאנג'לו קורלי  (1653 – 1713**)  
קונצ'רט גרוסו בפה מג'ור אופ. 6 מס. 2  
**אנטוניו ויוואלדי (1678-1741 (**  
קונצ'רטו בסול מג'ור לשתי מנדולנית ולתזמורת, ר"ב 532  
**פרנצ'סקו ג'מיניאני (1687-1762**)  
קונצ'רטו גרוסו  ברה מינור ה.143  "לה פוליה" (על-פי סונטה לכינור ולבאסו קונטינואו אופ.5 מס. 12 מאת קורלי)  
**ארקאנג'לו קורלי**   
קונצ'רטו גורסו בסי במול מג'ור  אופ. 6 מס. 11  
**קרלו אריגוני  (1697-1744)**  
טריו סונטה במי מינור

**מדברים בארוק**

**הרצאת קדם קונצרט מאת עודד פוירשטיין (היסטוריה גדולה בקטנה)**

והפעם: **המוזיקה של האנשים הקטנים: איטליה והבארוק**  
בשנת 1993, הסופר לואי דה ברנייר צייד את החייל האיטלקי שלו, קפטן קורלי, במנדולינה. זו לא הייתה בחירה מקרית: כלי הנגינה הפשוט הפך במרוצת השנים לאחד הסמלים המוכרים ביותר של התרבות האיטלקית, אובייקט סביבו ניתן לבנות סיפור על האנשים הפשוטים, שחיו ופעלו בשעה שהפוליטיקאים הגדולים עסוקים במלחמות. אין זה מפתיע, אפוא, שהמנדולינה עצמה צמחה בתקופה פחות מוכרת בהיסטוריה של איטליה, בה המגף שימש כזירת מאבק בין כוחות גדולים יותר והסיפורים של האנשים הפשוטים פשוט נשכחו. ההרצאה תעסוק בתקופה זו בדיוק - ועל הקשרים המפתיעים שבין מוזיקה, אומנות וההיסטוריה של כל אותם אנשים קטנים שחיו במגף האיטלקי במאות ה-17 וה-18.

**מחירי כרטיסים: 140 ₪. הנחות לגמלאים, ידידי תזמורת הבארוק ירושלים, סטודנטים וילדים**

פניות לתזמורת: 02-6715888

[www.jbo.co.il](http://www.jbo.co.il)